Bitter heuning - Maroela Media
"Ek is Mara, die dogter van Bavaria Mara gebore ter see."
So begin die Sandveldse roman oor die wel en wee van Mara, dogter van Bavaria Mara en Jakop Brandt, die tweede seun van 'n Sandveldboer van die plaas De Heuwel, teen die oewer van die Bergrivier. Vroeg al verloor Mara haar hart op Theunis, enigste erfgenaam van die buurplaas, Misverstand, maar haar pa Jakop is 'n onverbiddelike man, en dikwels onredelik.
'n Meesleurende lekkerleesroman, uit die oorspronklike Engels vertaal deur Linda Rode.
Hermione Suttner is gebore op Kamieskroon in Namakwaland. Haar pa was Russies en haar ma van Poolse afkoms. Hermione het drama studeer op Trinity College in Londen. Sy is reeds op 'n vroeë ouderdom aangemoedig om te begin skryf. Bitter heuning is haar vyfde roman, en is losweg gebaseer op die ware lewensverhaal van 'n vrou uit die Sandveld.